Joséphine Boulay

Joséphine Pauline Boulay (Paris, 1869ko maiatzaren 22a – ibidem, 1925eko abuztuaren 5a) frantziar organista, musikagile eta irakaslea izan zen.

 Bizitza 
Parisen jaioa, hiru urterekin itsu geratu zen. Ikasketak San Pauloren Ahizpa Itsuek zuzendutako eskolan hasi eta Itsuen Institutu Nazionalean jarraitu zituen. 1887an Parisko Kontserbatorioan sartu zen eta César Francken eta Jules Masseneten eskutik ikasi zuen. 1888an, Kontserbatorioko organoko lehen saria irabazi zuen lehen emakume itsu bilakatu zen.

Itsuen Institutuko Nazionaleko irakasle izendatua, organoa eta konposizioa irakatsi zituen, kontserbatorioan musika-ikasketak jarraitzen zituen bitartean. Bertan, 1890ean harmoniako bigarren saria irabazi zuen Charles Lenepveuren klasean, 1895ean kontrapuntu eta fugako bigarren saria Jules Masseneten klasean, eta, azkenik, 1897an, konposizioko lehen saria Gabriel Fauréren klasean.

Hogeita hamazazpi urtez pianoa, organoa, konposizioa eta harmonia irakatsi zizkien institutuko ikasle itsu gazteei. 1899an Palma Akademikoen Ordena jaso zuen bere lanagatik. Parisen hil zen 1925ean, 56 urte zituela.

 Lan hautatuak 

 Petit Carillon
 Andante in E
 Chant de paix (1896)
 Trois Pièces pour Orgue (1898)
 Six Motets à la Sainte Vierge et au Saint Sacrement (1900)
 Regina coeli (1900)
 Suite pour violon et piano (1902)

 Erreferentziak 

 Kanpo estekak 

Kategoria:Paristarrak
Kategoria:Frantziako organistak
Kategoria:Frantziako musikagileak
Kategoria:Emakume musikagileak
Kategoria:Musika klasikoko musikagileak
Kategoria:XIX. mendeko musikagileak
Kategoria:XX. mendeko musikagileak
Kategoria:Frantziako irakasleak
Kategoria:Emakume musika-irakasleak
Kategoria:Musikari itsuak
Kategoria:Irakasle itsuak
Kategoria:Parisen hildakoak